Ego Gerardus clericus curie Eduensis universis presentes litteras inspecturis notum facimus, quod in nostra presentia constitutus dominus Guilelmus de Edua incuratus de Comella vendidit et precise quitavit domino Guilelmo Galien abbati sancti Stephani ochiam suam sitam prope grangiam domini episcopi Eduensis, pro decem libris Divion. de quibus dictus incuratus recognovit graantum suum integre habuisse, laude et assensu B. matris sue, promittentes se contra dictam venditionem et quitationem non venire nec aliquid juris in eadem reclamare. In cujus rei testimonium, ad preces et instantiam supradictorum incurati et matris ejus, presentibus litteris sigillum curie Eduensis apposuimus. Actum anno Domini Mº CCº XXXº nono, mense Novembri.